《赠程自邑》
明代·岳岱

天都山人与我别，遥指荆襄鼓兰楫。
访古直上黄花川，思归懒出明月峡。
吴苑逢君碧草春，竹林高卧少情亲。
平生唯有三杯酒，十载重看万里人。

作者简介：苏州人，字东伯，自称秦馀山人，又号漳馀子。为嘉靖、隆庆间名士，隐居阳山。中年出游恒、岱诸岳及东南诸名山。善画能书。尝作《咏怀诗》九十六篇，为时所称。